કાશ્મીરી શાલનો વિકાસ અકબરના શાસનમાં થયેલો. જોકે અફઘાન શાસકોના ભારે કરના કારણે મોટા ભાગના કારીગરો કાશ્મીર છોડીને પંજાબના અમૃતસરમાં સ્થાયી થઈ ગયા. આજની તારીખે પણ અમૃતસરમાં બનતી શાલો વખણાય છે, પરંતુ કાશ્મીરી શાલોની તોલે આવી શકી નથી. માગને પહોંચી વળવા માટે અનેક વેપારીઓએ કાશ્મીરમાં આવીને શાલોનો બિઝનેસ કરવા માંડ્યો છે. એટલે કાશ્મીરમાં મોટા ભાગની દુકાનો પંજાબી વેપારીઓની થઈ પડી છે.